Εκπαίδευση Τοπικών Δυνάμεων Πολιτικής Άμυνας Δήμου Κηφισιάς
2026-04-29 18:00 - 21:00, 2026-04-30 18:00 - 21:00 (Europe/Athens) | Βίλα Μπότση Κηφισιά, Σαπφούς 5, Κηφισιά, Αττική, Greece
Εκπαίδευση Τοπικών Δυνάμεων Πολιτικής Άμυνας του Δήμου Κηφισιάς, 29-30 Απριλίου στη Βίλα Μπότση.
Την Τετάρτη 29 Απριλίου και Πέμπτη 30 Απριλίου, ώρα 18:00 – 21:00 θα πραγματοποιηθεί στην Βίλα Μπότση (Σαπφούς 3-5, Νέα Ερυθραία) εκπαίδευση των Τοπικών Δυνάμεων Πολιτικής Άμυνας του Δήμου Κηφισιάς από την Ελληνική Αστυνομία, καθώς και άλλους φορείς (Ένοπλες Δυνάμεις, Πυροσβεστική).
Η διήμερη εκπαιδευτική δραστηριότητα θα είναι ανοιχτή για το κοινό και για όσους δημότες επιθυμούν να την παρακολουθήσουν.

A Day with my Pet στον Φλοίσβο
2026-05-16 10:00 - 14:00 | Πάρκο Φλοίσβου Παλαιο Φάληρο, Λεωφόρος Ποσειδώνος, Παλαιό Φάληρο, Αττική, 17561, Greece
Ο Δήμος Παλαιού Φαλήρου προσκαλεί μικρούς και μεγάλους μαζί με τα αγαπημένα τους κατοικίδια σε μια ξεχωριστή φιλοζωική γιορτή, που θα πραγματοποιηθεί το Σάββατο 16 Μαΐου από τις 10:00 έως τις 14:00, στο Πάρκο Φλοίσβου.
Το Topetmou.gr διοργανώνει την εκδήλωση “A Day with my Pet” μια όμορφη δράση αφιερωμένη στα σκυλάκια, τα γατάκια και σε όλους τους ανθρώπους που αγαπούν πραγματικά τα ζώα. Πρόκειται για μια ανοιχτή γιορτή ενημέρωσης, φροντίδας, διασκέδασης και ευαισθητοποίησης, με πολλές δραστηριότητες για παιδιά, οικογένειες, φιλόζωους και τετράποδους φίλους.
Στο πλαίσιο της εκδήλωσης, τα Pet City διοργανώνουν την 24η Ημέρα Υιοθεσίας, δίνοντας στους επισκέπτες την ευκαιρία να γνωρίσουν από κοντά αδέσποτα σκυλάκια και γατάκια που αναζητούν το παντοτινό τους σπίτι. Όσες και όσοι ενδιαφέρονται θα μπορούν να ενημερωθούν, να ακούσουν τις ιστορίες τους και ίσως να γνωρίσουν τον νέο τους πιστό φίλο.
Παράλληλα, οι επισκέπτες θα έχουν τη δυνατότητα να ενημερωθούν για τη φροντίδα, την ευεξία, την εκπαίδευση και τη σωστή συμβίωση με τα κατοικίδια. Στον χώρο θα βρίσκεται πιστοποιημένος εκπαιδευτής σκύλων, ο οποίος θα απαντά σε ερωτήσεις για τη συμπεριφορά και την εκπαίδευση, καθώς και επαγγελματίας groomer που θα δίνει συμβουλές για τη σωστή περιποίηση των ζώων.
Η ημέρα θα περιλαμβάνει επίσης θεματικό photobooth “My Pet & Me”, δημιουργικές δράσεις για παιδιά, face painting, dog friendly εμπειρίες, παιχνίδια, λιχουδιές, δώρα και πολλές εκπλήξεις για όλους.
Σας περιμένουμε στο Πάρκο Φλοίσβου, το Σάββατο 16 Μαΐου, από τις 10:00 έως τις 14:00, για μια ημέρα γεμάτη αγάπη, χαμόγελα και όμορφες στιγμές με τους τετράποδους φίλους μας.

Εθελοντισμός και Αδέσποτα
2026-05-17 11:00 - 15:30 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
Ο Δήμος Βριλησσίων διοργανώνει την Κυριακή 17 Μαΐου 2026, από τις 11:00 έως τις 15:30, ημερίδα με θέμα «Εθελοντισμός και Αδέσποτα», στο Πάρκο Μίκη Θεοδωράκη (πρώην ΤΥΠΕΤ). Στόχος της δράσης είναι η ενίσχυση και στελέχωση του εθελοντικού δικτύου στην πόλη μας, η ενημέρωση και εκπαίδευση των πολιτών, καθώς και η προώθηση υιοθεσιών αδέσποτων ζώων. Οι συμμετέχοντες θα έχουν την ευκαιρία να γνωρίσουν ειδικούς και φιλοζωικές ομάδες, αποκτώντας παράλληλα χρήσιμη εμπειρία στον τομέα της φροντίδας και προστασίας των ζώων.
Κατά τη διάρκεια της ημερίδας θα πραγματοποιηθούν:

Ενημέρωση για το νομικό πλαίσιο (Ν. 4830/2021 – «Πρόγραμμα Άργος»)
Παρουσίαση του ρόλου του εθελοντή (φροντίδα, σίτιση, υποστήριξη δράσεων)
Εργαστήρια πρώτων βοηθειών για ζώα και περισυλλογής – διασώσεων

Παράλληλα, θα πραγματοποιηθεί ημέρα υιοθεσίας με τη συμμετοχή της φιλοζωικής ομάδας της πόλης, Felicity Γάτες στην πόλη και το φιλοζωικό σωματείο Αλληλεγγύη στα Αδέσποτα, με γατάκια και σκύλακια, που αναζητούν το νέο τους σπίτι. Για τους μικρούς επισκέπτες θα υπάρχει δημιουργική δραστηριότητα ζωγραφικής με θέμα τα αδέσποτα ζώα. Η παρουσία και η συμμετοχή των συμπολιτών μας αποτελούν σημαντικό βήμα για τη διαμόρφωση μιας πιο ευαισθητοποιημένης και ενεργής κοινωνίας απέναντι στα ζώα.
